NA THERESIA GASPER MWIMBAJI wa nyimbo za injili nchini, Jenipher Mgendi, amefunguka kuwa hawezi kuigiza filamu za kibongo endapo hazitakuwa na uhusiano na maandiko matakatifu ya Mungu. Akizungumza hivi karibuni alipotembelea Ofisi za New Habari (2006) Ltd, Jenipher alisema kuigiza filamu ya kidunia haina tatizo kwake lakini lazima iwe inahusisha Biblia ndani yake. “Naweza nikaigiza na kina Wema Sepetu lakini kama watakuwa wanafanya mambo bila kumuingiza Mungu sitaweza, ila kama watahusisha dini nitaigiza nao bila tatizo,” alisema. Filamu ya Jenipher aliyowahi kuigiza ni ‘Nalia’, ambayo ilimtangaza vema katika uigizaji wa filamu za kibongo.